দ্য শেপ অব ওয়াটার () হল গিয়ের্মো দেল তোরো পরিচালিত মার্কিন প্রণয়ধর্মী কল্প-বিজ্ঞান চলচ্চিত্র। এটি যৌথভাবে রচনা করেছেন দেল তোরো এবং ভ্যানেস টেলর। এতে শ্রেষ্ঠাংশে অভিনয় করেন স্যালি হকিন্স, মাইকেল শ্যানন, রিচার্ড জেনকিন্স, ডগ জোন্স, মাইকেল স্টুলবার্গ ও অক্টাভিয়া স্পেন্সার। ১৯৬২ সালের বাল্টিমোরের পটভূমিতে নির্মিত চলচ্চিত্রে উচ্চ নিরাপত্তা বিশিষ্ট সরকারি গবেষণাগারে কর্মরত একজন মূক পরিষ্কারকের সেখানে বন্দী মানুষের মত দেখতে অ্যাম্ফিবিয়ান প্রজাতির সাথে প্রণয় দেখানো হয়েছে।  দ্য শেপ অব ওয়াটার ৭৪তম ভেনিস আন্তর্জাতিক চলচ্চিত্র উৎসবের মূল প্রতিযোগিতা শাখায় প্রদর্শিত হয়। ছবিটির উদ্বোধনী প্রদর্শনী অনুষ্ঠিত হয় ৩১শে আগস্ট, ২০১৭, এবং এটি প্রতিযোগিতায় শ্রেষ্ঠ চলচ্চিত্র বিভাগে স্বর্ণ সিংহ লাভ করে। চলচ্চিত্রটি ২০১৭ টরন্টো আন্তর্জাতিক চলচ্চিত্র উৎসবে প্রদর্শিত হয়। ছবিটি ২০১৭ সালের ১ ডিসেম্বর নিউ ইয়র্ক সিটির দুটি প্রেক্ষাগৃহে সীমিত পরিসরে মুক্তি দেওয়া হয় এবং পরবর্তীতে ৮ই ডিসেম্বর বৃহৎ পরিসরে মুক্তি দেওয়া হয় ও ছবিটি বিশ্বব্যাপী $১৪৮ মিলিয়ন আয় করে। ২০১৮ সালের ৬ই মার্চ দেল তোরো ও ড্যানিয়েল ক্রাউসের রচনায় এটি উপন্যাস আকারেও প্রকাশিত হয়।  দ্য শেপ অব ওয়াটার ছবিটিতে অভিনয়শিল্পীদের অভিনয়, চিত্রনাট্য, পরিচালনা, ভিজুয়াল, নির্মাণ পরিকল্পনা ও সঙ্গীতের জন্য প্রশংসিত হয়, এবং অনেক সমালোচক ছবিটিকে প্যান্‌স ল্যাবিরিন্থ ছবির পর দেল তোরোর শ্রেষ্ঠ চলচ্চিত্র বলে অভিহিত করেন। আমেরিকান ফিল্ম ইনস্টিটিউট ছবিটিকে ২০১৭ সালের সেরা দশ চলচ্চিত্রের একটি হিসেবে নির্বাচন করে। ছবিটি একাধিক পুরস্কারের মনোনয়ন লাভ করে। ছবিটি ৯০তম একাডেমি পুরস্কারে ১৩টি মনোনয়ন লাভ করে, এবং শ্রেষ্ঠ চলচ্চিত্র (দ্য লর্ড অব দ্য রিংস: দ্য রিটার্ন অব দ্য কিং চলচ্চিত্রের পর এই বিভাগে বিজয়ী প্রথম কাল্পনিক চলচ্চিত্র), শ্রেষ্ঠ পরিচালনা, শ্রেষ্ঠ মৌলিক সুর ও শ্রেষ্ঠ নির্মাণ পরিকল্পনা বিভাগে পুরস্কার লাভ করে। এটি ৭৫তম গোল্ডেন গ্লোব পুরস্কারে সাতটি বিভাগে মনোনয়ন লাভ করে এবং সেরা চলচ্চিত্র পরিচালক ও সেরা মৌলিক সুর বিভাগে পুরস্কার লাভ করে। ৭১তম বাফটা পুরস্কারে ছবিটি ১২টি মনোনয়ন লাভ করে এবং শ্রেষ্ঠ পরিচালনাসহ তিনটি বিভাগে পুরস্কার লাভ করে।  কুশীলব  স্যালি হকিন্স - এলিজা এস্পাসিতো, উচ্চ নিরাপত্তা বিশিষ্ট সরকারি গবেষণাগারে কর্মরত একজন মূক পরিষ্কারক।  মাইকেল শ্যানন - কর্নেল রিচার্ড স্টিকল্যাণ্ড, একজন দুর্নীতিগ্রস্ত সামরিক কর্মকর্তা।  রিচার্ড জেনকিন্স - জাইলস, এলিজার নিকটস্ত প্রতিবেশী ও ঘনিষ্ঠ বন্ধু।  ডগ জোন্স - অ্যাম্ফিবিয়ান মানব  মাইকেল স্টুলবার্গ - দিমিত্রি মোসেনকফ  অক্টাভিয়া স্পেন্সার - জেল্ডা দেইলাহ ফুলার, এলিজার সহকর্মী ও বন্ধু।  ডেভিড হিউলেট - ফ্লেমিং, গবেষণাগারের প্রধান নিরাপত্তাকর্মী।  নিক সার্সি - জেনারেল ফ্রাঙ্ক হয়ট, মার্কিন যুক্তরাষ্ট্রের জেনারেল ও স্ট্রিকল্যাণ্ডের ঊর্ধ্বতন কর্মকর্তা।  স্টুয়ার্ট আর্নট - বেরনার্ড, জাইলসের চাকরিদাতা এবং প্রাক্তন প্রেমিক।  নাইজেল বেনেট - মিহালকভ।  লরেন লি স্মিথ - এলাইন স্ট্রিকল্যাণ্ড, স্ট্রিকল্যাণ্ডের স্ত্রী।  মার্টিন রোক - ব্রিউস্টার ফুলার, জেল্ডার স্বামী।  অ্যালেগ্রা ফুল্টন - ইয়োল্যান্ডা, গবেষণাগারের পরিষ্কারক।  জন কেপলস - জনাব আর্জুমানিয়ান, এলিজা ও জাইলের অ্যাপার্টমেন্টের পাশের প্রেক্ষাগৃহের মালিক।  মরগান কেলি - পাইয়ের দোকানদার, জাইলস তাকে পছন্দ করে।  নির্মাণ 250px|থাম্ব|ক্রিয়েচার ফ্রম দ্য ব্ল্যাক লাগুন-এর জিল-ম্যান দেল তোরোর এই গল্প সম্পর্কিত ধারণার অনুপ্রেরণা।  দ্য শেপ অব ওয়াটার চলচ্চিত্রের ধারণা আসে ২০১১ সালে ড্যানিয়েল ক্রাউসের সাথে দেল তোরোর নাস্তার করার সময়, পরবর্তীতে তার সাথে দেল তোরো যৌথভাবে ট্রলহান্টার্স উপন্যাস লিখেন। ২০১৫ সালে স্বল্পদৈর্ঘ্য চলচ্চিত্র দ্য স্পেস বিটুইন আস এবং র‍্যাচেল ইংগালসের উপন্যাস মিসেস ক্যালিবান-এর সাথে এর মিল খুঁজে পাওয়া যায়। এছাড়া এটি দেল তোরোর ক্রিয়েচার ফ্রম দ্য ব্ল্যাক লাগুন-এর শৈশব স্মৃতি থেকে অনুপ্রাণিত এবং তিনি জিল-ম্যান ও কে লরেন্সের প্রণয় দেখতে চেয়েছিলেন। যখন দেল তোরো ইউনিভার্সালের সাথে ব্ল্যাক লাগুনের প্রজাতিটি নিয়ে একটি চলচ্চিত্র পুনর্নির্মাণ করার বিষয়ে কথা বলেন, তিনি ঐ প্রজাতির দৃষ্টিকোণ থেকে গল্প বলার দিকে জোর দেন, যেখানে এই প্রজাতিটি চলচ্চিত্রের প্রধান নারী চরিত্রটিকে নিয়ে চলে যাবে, কিন্তু স্টুডিও নির্বাহীরা তার এই গল্প প্রত্যাখ্যান করেন।  দেল তোরো চলচ্চিত্রটি ১৯৬০-এর দশকের স্নায়ু যুদ্ধ যুগের পটভূমিতে নির্মাণ করেছেন বর্তমান সময়ের সংকট বুঝানোর জন্য, বিশেষ করে, "যদি আমি বলি একদা ১৯৬২ সালে, তবে তা একটি সংকটপূর্ণ সময়ের রূপকথা হয়ে যেত। জনগণ কোন সমস্যার পারিপার্শ্বিকতা পরিবর্তে গল্প শুনে, চরিত্রাবলির গল্প শুনে এবং সমস্যা নিয়ে কথা বলে।  চলচ্চিত্রটির চিত্রায়ন শুরু হয় ২০১৬ সালের ১৫ই আগস্ট টরন্টো ও অন্টারিওর হ্যামিলটনে, এবং চিত্রায়ন সমাপ্ত হয়ে ২০১৬ সালের ৬ই নভেম্বর।  মুক্তি ২০১৭ সালের ৩১শে আগস্ট ৭৪তম ভেনিস আন্তর্জাতিক চলচ্চিত্র উৎসবে দ্য শেপ অব ওয়াটার চলচ্চিত্রের উদ্বোধনী প্রদর্শনী অনুষ্ঠিত হয়। সেখানে চলচ্চিত্রটি শ্রেষ্ঠ চলচ্চিত্র বিভাগে স্বর্ণ সিংহ অর্জন করে। এছাড়াও এটি টেলুরাইড চলচ্চিত্র উৎসব, ২০১৭ টরন্টো আন্তর্জাতিক চলচ্চিত্র উৎসব, এবং বিএফআই লন্ডন চলচ্চিত্র উৎসবে প্রদর্শিত হয়। চলচ্চিত্রটি ২০১৭ সালের ১লা ডিসেম্বর নিউ ইয়র্ক সিটির দুটি প্রেক্ষাগৃহে মুক্তি দেওয়া হয় এবং পরের সপ্তাহে আরও কয়েকটি শহরে মুক্তি দেওয়া হয়। ২০১৭ সালের ৮ই ডিসেম্বর মার্কিন যুক্তরাষ্ট্র ব্যাপী চলচ্চিত্রটি দাপ্তরিকভাবে মুক্তি দেওয়া হয়।  ২০১৮ সালের ১৩ই মার্চ চলচ্চিত্রটি ব্লু-রে, ডিভিডি ও ডিজিটাল ডাউনলোডযোগ্য করে প্রকাশ করা হয়। আল্ট্রা এইচডি ব্লু-রে'তে বিশেষ সংযুক্তি ছিল নির্মাণ সংক্রান্ত প্রামাণ্যচিত্র, দুটি ছোট কাহিনিচিত্র, এবং দেল তোরোর মাস্টারক্লাস প্রশ্ন-উত্তর, শিল্পী জেমস জিনের সাক্ষাৎকার, এবং তিনটি প্রেক্ষাগৃহে প্রদর্শনযোগ্য ট্রেইলার।  তথ্যসূত্র  বহিঃসংযোগ          বিষয়শ্রেণী:২০১৭-এর চলচ্চিত্র বিষয়শ্রেণী:২০১৭-এর কাল্পনিক চলচ্চিত্র বিষয়শ্রেণী:২০১৭-এর প্রণয়ধর্মী কাল্পনিক চলচ্চিত্র বিষয়শ্রেণী:১৯৬২-এর পটভূমিতে চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:আলেকসাঁদ্র দেসপ্লা সুরারোপিত চলচ্চিত্র বিষয়শ্রেণী:গিয়ের্মো দেল তোরো পরিচালিত চলচ্চিত্র বিষয়শ্রেণী:গিয়ের্মো দেল তোরো প্রযোজিত চলচ্চিত্র বিষয়শ্রেণী:গিয়ের্মো দেল তোরোর চিত্রনাট্য বিষয়শ্রেণী:টরন্টোয় ধারণকৃত চলচ্চিত্র বিষয়শ্রেণী:ফক্স সার্চলাইটের চলচ্চিত্র বিষয়শ্রেণী:অনাথ সম্পর্কে চলচ্চিত্র বিষয়শ্রেণী:বর্ণবাদ সম্পর্কে চলচ্চিত্র বিষয়শ্রেণী:কুম্ভিলতা বিতর্কে জড়িত চলচ্চিত্র বিষয়শ্রেণী:বাল্টিমোরের পটভূমিতে চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন প্রণয়ধর্মী কাল্পনিক চলচ্চিত্র বিষয়শ্রেণী:মার্কিন প্রতীকী ভাষার চলচ্চিত্র বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র বিষয়শ্রেণী:যাদু বাস্তবতাবাদ চলচ্চিত্র বিষয়শ্রেণী:স্নায়ুযুদ্ধের চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী বিষয়শ্রেণী:স্বর্ণ সিংহ বিজয়ী বিষয়শ্রেণী:শ্রেষ্ঠ পরিচালনা বিভাগে বাফটা পুরস্কার বিজয়ী চলচ্চিত্র বিষয়শ্রেণী:শ্রেষ্ঠ পরিচালনা বিভাগে গোল্ডেন গ্লোব বিজয়ী চলচ্চিত্র বিষয়শ্রেণী:শ্রেষ্ঠ মৌলিক সুরের জন্য একাডেমি পুরস্কার বিজয়ী চলচ্চিত্র বিষয়শ্রেণী:২০১০-এর দশকের ঐতিহাসিক চলচ্চিত্র বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:শ্রেষ্ঠ শিল্প নির্দেশনা বিভাগে একাডেমি পুরস্কার বিজয়ী চলচ্চিত্র বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র বিষয়শ্রেণী:ফক্স সার্চলাইট পিকচার্সের চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:আলেকসঁদ্র দেসপ্লা সুরারোপিত চলচ্চিত্র